เรอบ่อย ไม่กินอะไรก็เรอ พอกินอะไรลงไปก็รู้สึกเหมือนกลืนไม่ลงเหมือนติด ปวดท้องเหมือนจะถ่ายพอมานั่งถ่ายก็ไม่ถ่ายมีแต่ลม ท้องผูกด้วยค่ะ
สวัสดีค่ะ อาการรับประทานอาหารแล้วรู้สึกติด มีลมในท้องมากขึ้น อาจเป็นโรคกระเพาะอาหารอักเสบ หรืออาจเป็นโรคกรดไหลย้อนก็ได้ค่ะโดยโรคกรดไหลย้อนเกิดจากการที่กรดเกินไหลย้อนออกจากกระเพาะอาหารมาสู่บรเวณหลอดอาหารที่บริเวณหน้าอก ทำให้คนไข้มีอาการแสบร้อนหน้าอก แน่นหน้าอก จุกมาที่คอ รู้สึกเหมือนอาหารไม่ย่อย ลมเยอะส่วนโรคกระเพาะอาหารอักเสบ หากเป็นส่วนของบริเวณกระเพาะอาหารส่วนต้น จะมีอาการปวดจุกลิ้นปี่ มีลมเยอะ คลื่นไส้อาเจียนทั้งสองโรคนี้มีวิธีการดูแลตนเองคล้ายกันค่ะ คือ แนะนำให้รับประทานอาหารที่ย่อยง่าย เลี่ยงอาหารรสจัด เลี่ยงอาหารที่ใส่พริก เลี่ยงน้ำอัดลมชากาแฟแอลกอฮอล์ หลังรับประทานอาหารให้เดินหรือนั่งก่อน ไม่ควรนอนลงทันทีหลังการรับประทานอาหารค่ะส่วนอาการท้องผูกไม่เกี่ยวกับโรคกรดไหลย้อนหรือโรคกระเพาะอาหารอักเสบค่ะ แนะนำให้รับประทานอาหารพวกที่มีกากใยเพิ่ม และดื่มน้ำมากๆนะคะหากอาการไม่ดีขึ้น ควรพบแพทย์เพื่อตรวจวินิจฉัยและรักษาค่ะ